CELEX: 32009B0661
Language: fi
Date: 2009-04-23 00:00:00
Title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2007

26.9.2009   
            
            
               FI
            
            
               Euroopan unionin virallinen lehti
            
            
               L 255/153
            
         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2007
   (2009/661/EY)
   EUROOPAN PARLAMENTTI, joka
   
               —
            
            
               ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2007 sekä viraston vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön (A6-0158/2009),
            
         
               1.
            
            
               myöntää Euroopan verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2007;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan verkko- ja tietoturvaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
      
      
         
            Pääsihteeri
         
         Klaus WELLE
      
   
   
      (1)  EUVL C 278, 31.10.2008, s. 23.
   
      (2)  EUVL C 311, 5.12.2008, s. 13.
   
      (3)  EYVL L 248, 16.9.2002, s. 1.
   
      (4)  EUVL L 77, 13.3.2004, s. 1.
   
      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2007
   EUROOPAN PARLAMENTTI, joka
   
               —
            
            
               ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2007 sekä viraston vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön (A6-0158/2009),
            
         
               A.
            
            
               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,
            
         
               B.
            
            
               ottaa huomioon, että parlamentti myönsi 22. huhtikuuta 2008 Euroopan unionin verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2006 (6),
            
         
               1.
            
            
               panee merkille, että asetuksella (EY) 1007/2008 (7) jatkettiin viraston alun perin viiden vuoden mittaista toimikautta, jonka oli määrä päättyä 13. maaliskuuta 2009, kolmella vuodella eli 13. maaliskuuta 2012 asti;
            
         
               2.
            
            
               toteaa tilintarkastustuomioistuimen arvostelleen sitä, että operatiivisten toimien täytäntöönpano keskittyi vuoden 2007 viimeiseen neljännekseen ja että noin 40 prosenttia operatiivisia toimia koskevista sitoumuksista ja yli 50 prosenttia kyseisistä maksuista suoritettiin marraskuussa ja joulukuussa 2007;
            
         
               3.
            
            
               toteaa, että tilintarkastustuomioistuimen mukaan tämä johtui varojen myöhäisestä käyttöön saattamisesta; panee merkille tilintarkastustuomioistuimen yleisen huomautuksen, jonka mukaan pienten virastojen resurssit ovat rajalliset, ja varojen käyttöön asettaminen vasta varainhoitovuoden lopulla haittaa toimien toteuttamista;
            
         
               4.
            
            
               panee merkille, että neljässä tapauksessa siirretyt määrärahat (yhteismäärältään 121 500 euroa) eivät vastanneet oikeudellisia sitoumuksia;
            
         
               5.
            
            
               on tyytymätön viraston vastaukseen, jonka mukaan tietyissä tapauksissa siirretyt määrärahat laskettiin jossain määrin summittaisesti; kehottaa virastoa noudattamaan siirtoja koskevia varainhoitoasetuksen säännöksiä;
            
         
               6.
            
            
               panee merkille tilintarkastustuomioistuimen huomautuksen siitä, että käyttöomaisuusluettelo oli laadittu taulukkolaskennan avulla, mikä ei taannut tietojen yhtenäisyyttä, ja että kattavaa fyysistä inventointia ei suoritettu;
            
         
               7.
            
            
               panee merkille viraston selityksen, jonka mukaan hallinnollista inventointia ohjataan laskutaulukoiden avulla kohtien vähäisen määrän takia ja että kiinteää omaisuutta hallinnoidaan viraston kirjanpito-ohjelmiston avulla; panee merkille, että virasto aikoo käyttää omaisuuden suhteen suoriteperusteista kirjanpitoa (ABAC) vuonna 2009;
            
         
               8.
            
            
               on huolissaan siitä, että tilintarkastustuomioistuin havaitsi erityisesti seuraavia puutteita hankintamenettelyissä:
               
                           —
                        
                        
                           tarjousten esivalintaa ei perusteltu,
                        
                     
                           —
                        
                        
                           arviointikomitea ei allekirjoittanut arviointiasiakirjoja,
                        
                     
                           —
                        
                        
                           aineistoja ei ollut jäsennelty, minkä lisäksi ne olivat puutteellisia;
                        
                     
         
               9.
            
            
               panee merkille, että virasto on tunnustanut puutteet ja luvannut ryhtyä toimenpiteisiin korjatakseen ne, yhtenä toimenpiteenä on kokeneen hankintavastaavan palkkaaminen;
            
         
               10.
            
            
               pyytää virastoa tekemään vuoden 2008 vuosikertomuksessaan selvityksen hankintaan liittyvien puutteiden korjaamiseksi toteutetuista toimenpiteistä;
            
         
               11.
            
            
               panee merkille viraston toimintakertomuksesta ja talousarvio- ja varainhallintoa koskevasta selvityksestä, että se pyysi ensimmäisten erillisvirastojen joukossa komissiolta tukea siihen, että sen varainhoitoa koskevassa tietoteknisessä järjestelmässä siirryttäisiin käyttämään ABAC-sovellusta; pitää valitettavana, että komissio ei ole raskaan prosessin ja monien muiden erillisvirastojen samanaikaisesti esittämien pyyntöjen vuoksi pystynyt vastaamaan verkko- ja tietoturvaviraston pyyntöön asianmukaisessa aikataulussa;
            
         
               12.
            
            
               panee tyytyväisenä merkille, että valmistelut ABAC-sovellukseen siirtymiseksi on aloitettu ja että virasto aikoo laatia vuoden 2009 tilinpäätöksen ABAC-sovellusta käyttäen;
            
         
               13.
            
            
               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (8).
            
         
      (1)  EUVL C 278, 31.10.2008, s. 23.
   
      (2)  EUVL C 311, 5.12.2008, s. 13.
   
      (3)  EYVL L 248, 16.9.2002, s. 1.
   
      (4)  EUVL L 77, 13.3.2004, s. 1.
   
      (5)  EYVL L 357, 31.12.2002, s. 72.
   
      (6)  EUVL L 88, 31.3.2009, s. 217.
   
      (7)  EUVL L 293, 31.10.2008, s. 1.
   
      (8)  Katso tämän virallisen lehden sivu 206.